CELEX: 52008PC0574
Language: mt
Date: 2008-09-25
Title: Proposta għal deċiżjoni tal-Kunsill dwar il-pożizzjoni li għandha tiġi adottata mill-Komunità Ewropea fi ħdan il-Kumitat tal-Ambaxxaturi tal-AKP-KE rigward deċiżjoni dwar l-allokazzjoni ta’ riżorsi lis-Somalja mill-Għaxar Fond Ewropew għall-Iżvilupp

Avviż Legali Importanti

|

52008PC0574

Proposta għal deċiżjoni tal-Kunsill dwar il-pożizzjoni li għandha tiġi adottata mill-Komunità Ewropea fi ħdan il-Kumitat tal-Ambaxxaturi tal-AKP-KE rigward deċiżjoni dwar l-allokazzjoni ta’ riżorsi lis-Somalja mill-Għaxar Fond Ewropew għall-Iżvilupp  /* KUMM/2008/0574 finali */  

	[pic] | KUMMISSJONI TAL-KOMUNITAJIET EWROPEJ |Brussel 25.9.2008KUMM(2008) 574 finaliProposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunità Ewropea fi ħdan il-Kumitat tal-Ambaxxaturi tal-AKP-KE rigward deċiżjoni dwar l-allokazzjoni ta’ riżorsi lis-Somalja mill-Għaxar Fond Ewropew għall-Iżvilupp(preżentata mill-Kummissjoni)MEMORANDUM TA’ SPJEGAZZJONIIs-Somalja kienet membru tal-Grupp ta’ Stati mill-Afrika, il-Karibew u l-Paċifiku sa tard fl-1991, meta l-gvern tneħħa mill-poter. Minn dak iż-żmien is-Somalja ma rnexxiliex tistabbilixxi gvern rikonoxxut u konsegwentement tirratifika l-Ftehim ta' Sħubija AKP-KE bejn il-Komunità, l-Istati Membri u l-AKP, iffirmat fit-23 ta’ Ġunju tal-2000 f'Cotonou u rrivedut fil-25 ta' Ġunju tal-2005. Il-ftehim rivedut daħal fis-seħħ fl-ewwel ta’ Lulju 2008, skont l-informazzjoni pprovduta mis-Segretarjat Ġenerali tal-Kunsill. L-Artikolu 93(6) tal-Ftehim ta' Sħubija AKP-KE jipprovdi li “il-Kunsill tal-Ministri jista’ jagħti għajnuna speċjali lil Stati tal-AKP li jkunu parti minn konvenzjonijiet AKP-KE preċedenti li, fin-nuqqas ta' istituzzjonijiet governattivi stabbiliti b'mod regolari, ma setgħux jiffirmaw jew jirratifikaw dan il-Ftehim”.Fuq il-bażi tal-kriterji tal-allokazzjoni adottati permezz tad-Deċiżjoni tal-Kummissjoni C(2007) 3617 tal-1 ta' Awwissu 2007, ammont ta' EUR 212 miljun kien stabbilit għall-attivitajiet programmabbli (pakkett A) u EUR 3.8 miljun għal ħtiġijiet mhux previsti (pakkett B) permezz tad-Deċiżjoni tal-Kummissjoni C(2007) 5223 tat-30 ta' Ottubru 2007. Dawn l-allokazzjonijiet għandhom jiġu kkonfermati mill-Kunsill tal-AKP-KE tal-Ministri.Il-programm ta’ Appoġġ Speċjali għas-Somalja 2008-2013, li jfassal il-programmi li għandhom jiġu implimentati b’dan il-finanzjament, u d-Dokument Strateġiku għas-Somalja UE+ Norveġja 2008-2013, ġew approvati fl-10 ta' Ġunju mill-Istati Membri fil-Kumitat tal-Fond Ewropew għall-Iżvilupp.Għalhekk il-Kummissjoni tipproponi li l-Kunsill għandu jadotta d-Deċiżjoni mehmuża, li tikkonċerna l-pożizzjoni li trid tittieħed f’isem il-Komunità Ewopea fi ħdan il-Kumitat tal-Ambaxxaturi AKP-KE.Proposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Komunità Ewropea fi ħdan il-Kumitat tal-Ambaxxaturi tal-AKP-KE rigward deċiżjoni dwar l-allokazzjoni ta’ riżorsi lis-Somalja mill-Għaxar Fond Ewropew għall-IżviluppIL-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikoli 300(2) tiegħu,Wara li kkunsidra l-proposta tal-Kummissjoni,Billi:1.  Permezz tad-Deċiżjoni Nru 3/2001 tal-Kunsill tal-Ministri AKP-KE tal-20 ta’ Diċembru 2001[1], ammont ta’ EUR 150 miljun ġie allokat għall-kooperazzjoni mas-Somalja dwar il-finanzjament tal-iżvilupp għall-perjodu sal-aħħar tal-2007 mit-tmien u d-disa’ Fondi Ewropej għall-Iżvilupp (EDF) skont l-Artikolu 93(6) tal-Ftehim ta’ Partenarjat AKP-KE. Din id-dispożizzjoni tippermetti li l-Kunsill tal-Ministri AKP-KE jagħti appoġġ speċjali lill-Istati tal-AKP li huma parti għall-Konvenzjonijiet preċedenti tal-AKP-KE li, fin-nuqqas ta' istituzzjonijiet governattivi stabbiliti b’mod normali, ma kinux f’pożizzjoni li jiffirmaw jew jirratifikaw dan il-Ftehim;2.  Permezz tad-Deċiżjoni Nru 3/2007 tal-Kunsill tal-Ministri AKP-KE tal-25 ta’ Mejju 2007 li temenda d-Deċiżjoni Nru 3/2001[2], din l-allokazzjoni ta’ riżorsi lis-Somalja żdiedet b’EUR 39 miljun mid-disa’ EDF;3.  Il-Ftehim tal-Partenarjat AKP-KE revedut[3], inkluż il-Qafas Finanzjarju Multi-Annwali 2008-2013 li jinsab fl-Anness Ib tiegħu[4], daħal fis-seħħ fl-1 ta’ Lulju 2008. L-Artikolu 93(6) tiegħu għadu japplika għas-Somalja;4.  Sabiex tiġi żgurata l-kontinwazzjoni tal-appoġġ għall-popolazzjoni tas-Somalja, huwa xieraq li jiġu allokati riżorsi għal dan l-għan mill-għaxar EDF li jkopri l-perjodu 2008-2013;Is-Somalja għandha tibbenefika minn allokazzjonijiet mill-għaxar EDF komparabbli ma’ pajjiżi mill-grupp AKP li rratifikaw il-Ftehim ta’ Sħubija tal-AKP-KE. Kieku s-Somalja kienet inkluża fil-mudell tal-allokazzjoni tal-għajnuna tal-għaxar EDF[5] li hu bbażat fuq il-kriterji tal-ħtiġijiet u l-prestazzjoni kif stabbiliti fl-Artikolu 3 tal-Anness IV tal-Ftehim tal-Partenarjat AKP-KE, l-allokazzjoni li tirriżulta għandha tammonta għal EUR 212-il miljun biex tkopri l-appoġġ makroekonomiku, il-politiki settorjali, il-programmi u l-proġetti b’appoġġ għaż-żoni li huma jew m'humiex ta' konċentrazzjoni għall-assistenza Komunitarja u EUR 3.8 miljun biex ikopru l-ħtiġijiet mhux previsti kif iddefiniti fl-istess Artikolu; għalhekk ammonti ekwivalenti għandhom ikunu pprovduti għal appoġġ speċjali;5.  Il-Komunità Ewropea għandha tappoġġja din l-allokazzjoni ta’ fondi tal-EDF għas-Somalja.IDDEĊIDIET KIF ĠEJ:Artikolu WaħdieniIl-pożizzjoni tal-Komunità fi ħdan il-Kumitat tal-Ambaxxaturi AKP-KE dwar l-allokazzjoni ta’ riżorsi għas-Somalja mill-għaxar EDF hija li jiġi appoġġjat l-abbozz mehmuż tad-Deċiżjoni tal-Kunsill tal-Ministri AKP-KE.Magħmul fi Brussell, [...]Għall-KunsillIl-President [...]ANNESSAbbozz tad-Deċiżjoni tal-Kunsill tal-Ministri AKP-KE dwar l-allokazzjoni ta' riżorsi lis-Somalja mill-Għaxar Fond Ewropew tal-Iżvilupp.IL-KUNSILL TAL-MINISTRI AKP-KE,Wara li kkunsidra l-Ftehim tal-Partenarjat AKP-KE ffirmat f'Cotonou fit-23 ta' Ġunju 2000 u rivedut fil-Lussemburgu fil-25 ta' Ġunju 2005[6], u b'mod partikolari l-Artikolu 93(6) tiegħu,Billi:6.  Permezz tad-Deċiżjoni Nru 3/2001 tal-Kunsill tal-Ministri AKP-KE tal-20 ta' Diċembru 2001[7], ammont ta’ EUR 150 miljun kien allokat għall-kooperazzjoni mas-Somalja dwar l-iffinanzjar tal-iżvilupp għall-perjodu sal-aħħar tal-2007, mit-tmien u d-disa' Fondi Ewropej għall-Iżvilupp (EDF) skont l-Artikolu 93(6) tal-Ftehim tal-Partenarjat AKP-KE, li jippermetti lill-Kunsill tal-Ministri tal-AKP-KE li jagħti appoġġ speċjali lill-Istati tal-AKP li huma parti għall-Konvenzjonijiet preċedenti tal-AKP-KE li, fin-nuqqas ta' istituzzjonijiet governattivi stabbiliti b'mod normali, ma kenux f'pożizzjoni li jiffirmaw jew jirratifikaw dan il-Ftehim;7.  Permezz tad-Deċiżjoni Nru 3/2007 tal-Kunsill tal-Ministri AKP-KE tal-25 ta’ Mejju 2007 li temenda d-Deċiżjoni Nru 3/2001[8], din l-allokazzjoni ta’ riżorsi lis-Somalja żdiedet b’EUR 39 miljun mid-disa’ EDF;8.  Il-Ftehim tal-Partenarjat AKP-KE revedut[9], inkluż il-Qafas Finanzjarju Multi-Annwali 2008-2013 li jinsab fl-Anness Ib tiegħu, daħal fis-seħħ fl-1 ta’ Lulju 2008. L-Artikolu 93(6) tiegħu għadu japplika għas-Somalja;9.  Sabiex tiġi żgurata l-kontinwazzjoni tal-appoġġ għall-popolazzjoni tas-Somalja, huwa xieraq li jiġu allokati riżorsi għal dan l-għan mill-għaxar EDF li jkopri l-perjodu 2008-2013;10.  Is-Somalja għandha tibbenefika minn allokazzjonijiet mill-għaxar EDF komparabbli ma’ pajjiżi mill-grupp AKP li rratifikaw il-Ftehim ta’ Sħubija tal-AKP-KE. Kieku s-Somalja kienet inkluża fil-mudell tal-allokazzjoni tal-għajnuna tal-għaxar EDF[10] li hu bbażat fuq il-kriterji tal-ħtiġijiet u l-prestazzjoni kif stabbiliti fl-Artikolu 3 tal-Anness IV tal-Ftehim tal-Partenarjat AKP-KE, l-allokazzjoni li tirriżulta għandha tammonta għal EUR 212-il miljun biex tkopri l-appoġġ makroekonomiku, il-politiki settorjali, il-programmi u l-proġetti b’appoġġ għaż-żoni li huma jew m'humiex ta' konċentrazzjoni għall-assistenza Komunitarja u EUR 3.8 miljun biex ikopru l-ħtiġijiet mhux previsti kif iddefiniti fl-istess Artikolu; għalhekk ammonti ekwivalenti għandhom ikunu pprovduti għal appoġġ speċjali;11.  Il-Kunsill tal-Ministri tal-AKP-KE tal-25 ta’ Mejju 2007 qabel li jiddelega lill-Kumitat Kunġunt tal-Ambaxxaturi l-poter tiegħu li jlesti x-xogħol tar-reviżjoni dwar l-appoġġ speċjali għas-Somalja taħt l-għaxar EDF;IDDEĊIEDA DAN LI ĠEJ:Artikolu 112.  Ammont ta’ EUR 215.8 miljuni għandu jittieħed mill-Għaxar Fond Ewropew għall-Iżvilupp mir-riżerva għall-kooperazzjoni nazzjonali u reġjonali għall-appoġġ speċjali favur is-Somalja skont l-Artikolu 93(6) tal-Ftehim ta' Sħubija AKP-KE. Minn dan l-ammont:13.  EUR 212-il miljun għandhom jiġu użat għall-bini ta’ istituzzjonijiet u l-attivitajiet ta' żvilupp ekonomiku u soċjali, waqt li jiġu kkunsidrati b'mod partikolari l-ħtiġijiet tas-sezzjonijet l-aktar vulnerabbli tal-popolazzjoni. Din l-allokazzjoni għandha tiġi pprogrammata taħt strateġija ta' assistenza speċjali;14.  EUR 3.8 miljuni għandhom jiġu użati biex ikopru ħtiġijiet mhux previsti bħal assistenza għall-emerġenza fejn tali appoġġ ma jistax jiġi ffinanzjat mill-baġit tal-UE.15.  Il-Kummissjoni għandha tassumi l-funzjonijiet tal-Uffiċjal Nazzjonali tal-Awtoritazzjoni għall-ipprogrammar u l-implimentazzjoni ta’ din l-allokazzjoni skont Artikolu 4(5) ta’ Anness IV tal-Ftehim tas-Sħubija AKP-KE.Artikolu 2Il-Kummissjoni Ewropea hija mitluba li tieħu l-miżuri neċessarji biex din id-Deċiżjoni tidħol fis-seħħ.Artikolu 3Din id-Deċiżjoni għandha tidħol fis-seħħ minn dak inhar tal-adozzjoni tagħha.Magħmul fi Brussell, [ ...]Għall-Kunsill tal-Ministri tal-AKP-KEIl-President tal-Kumitat tal-Ambaxzxaturi tal-AKP-KE [...][1] ĠU L 56, 27.2.2002, p. 23.[2] ĠU L 175, 5.7.2007, p. 36.[3] ĠU L 209, 11.8.2005, p. 27.[4] ĠU L 247, 9.9.2006, p. 22.[5] C(2007) 3617, 1.8.2007.[6] ĠU L 209, 11.8.2005, p. 27.[7] ĠU L 56, 27.2.2002, p. 23.[8] ĠU L 175, 5.7.2007, p. 36.[9] ĠU L 209, 11.8.2005, p. 27.[10] C(2007) 3617, 1.8.2007.